open-index/open-wikipedia-markdown huggingface dataset:
Samojedas

Žodis **samojedas** reiškia:
* Samojedų šuo – grynakraujų ištvermingų Sibiro šunų veislė. Tai šunys baltu kailiu, pavadinti juos globojusių Šiaurės klajoklių genčių vardu;
* Samojedai – Šiaurės Sibiro vietinių tautelių grupės pasenęs pavadinimas, pradėtas vartoti Rusijos imperijai kolonizuojant naująsias Sibiro žemes ir neskirstant čiabuvių į konkrečias etnines grupes. Jais laikyti nencų, encų, selkupų ir kitų tautų, kalbančių giminingomis samodų kalbomis, atstovai.
Coventry Climax

**Coventry Climax** – buvusi Didžiosios Britanijos įmonė, kuri gamino keltuvus, gaisrines pompas ir variklius. Įmonės būstinė buvo Koventrio mieste.

Įmonė buvo įkurta 1903 m. *Lee Stroyer* pavadinimu, tačiau po dvejų metų buvo pervadinta į *Coventry-Simplex*. Pirmieji įmonės variklių klientai buvo britų kompanija GWK nuo 1911 iki 1915 m. Prieš pat I pasaulinį karą Climax variklis buvo panaudotas pirmajame Aston Martin modelyje.

1917 m. įmonė buvo pervadinta į *Coventry Climax*.

1954 m. britų įmonė pradėjo tiekti savo variklius Formulės 1 komandoms. Iki pat 1966 m., kuomet buvo pradėti naudoti nauji 3 litrų varikliai, *Coventry Climax* varikliais varomi automobiliai pelnė 22 pergales.

Savo veiklą įmonė baigė 1986 m.
2011 m. Copa América – C grupė

**[[2011 m. Copa América]]** čempionato **C grupės** varžybos.

## Urugvajus – Peru

 
## Čilė – Meksika

## Urugvajus – Čilė

## Peru – Meksika

## Čilė – Peru

## Urugvajus – Meksika
Pfalco vokiečių tarmė

**Pfalco vokiečių tarmė** () – vokiečių kalbos tarmė, vartojama Vokietijoje, Reino krašto-Pfalco žemėje.

## Nuorodos
*
José Paolo Guerrero

**Chosė Paolas Gereras Gonsalesas** (*José Paolo Guerrero Gonzales*; g. 1984 m. sausio 1 d.) – buvęs Peru futbolininkas, puolėjas. Atstovavo Peru nacionalinei rinktinei.

## Karjera
Jaunystėje treniravosi „Alianza Lima“ klube. Vėlesniais metais priklausė Bayern Munich. Rungtyniavo dublerių komandoje, o 2004 m. pakviestas į pagrindinę ekipą, bet joje įsitvirtinti nepavyko. Nuo 2006 m. atsovavo „Hamburger SV“ klubui. 2024 m. žaidė U. César Vallejo, vėliau perėjo į Alianza Lima.

## Rinktinė
2004 m. debiutavo Peru rinktinėje, o vėlesniais metais tapo vienu svarbiausių komandos žaidėjų, ekipos lyderiu.

2017 m. gruodį buvo suspenduotas metams už kokaino vartojimą, bet vėliau iškovojo teisę dalyvauti 2018 m. pasaulio čempionate, į kurį pateko Peru rinktinė.

2024 m. lapkričio 20 d. Peru rinktinė žaidė prieš Argentiną. Varžovai po Lautar Martinez tikslaus smūgio nugalėjo perujiečius minimaliu rezultatu 1-0. Po susitikimo Peru kapitonas Paolo Guerrero išsakė nuomonę apie teisėjo Wilmar Roldan darbą. „Jeigu matote, fiziškai mes buvome lygūs. Nežinau, kokią analizę ar diagnozę jūs pateiksite apie šį mačą, bet fiziškai tikrai buvome lygūs. Tačiau sunku, kai teisėjas tave spaudžia, kai leidžia žaisti prieš tave grubiau. Mus stumdė ir niekas nefiksavo pražangų. Tuo tarpu Lionel Messi palieti pirštu ir viskas, jau yra pražanga. Visi tai priima, nes tai yra Lionel Messi“, – po rungtynių žaidėjas pasakojo „Movistar Deportes“ kanalui.

## Laimėjimai
;FC Bayern Munich II
* Regionalliga Süd: 2003-04
;FC Bayern Munich
* Bundesliga: 2004–05, 2005–06
* DFB-Pokal: 2005, 2006
;Hamburger SV
* UEFA Intertoto taurė: 2007
;Corinthians
* Campeonato Paulista: 2013
* Recopa Sudamericana: 2013
* FIFA Pasaulio futbolo klubų taurė: 2012
;
* Copa América – 2 vieta: 2019; 3 vieta: 2011, 2015

## Dalyvavimas čempionatuose

|}

## Išnašos

## Nuorodos
* 
*
1983 m. Formulės 1 sezonas

**1983 m. Formulės 1 sezonas** – 34-tas FIA organizuotas Formulės 1 sezonas, kuris prasidėjo kovo 13 ir baigėsi spalio 15 dieną. Sezoną sudarė 15 lenktynių. Šių metų čempionu tapo brazilas Nelson Piquet. Brazilas pelnė tik tris pergales, tačiau dar penkis kartus finišavo ant apdovanojimų pakylos ir dvejais taškais aplenkė prancūzą Alain Prost.

Šis sezonas buvo paskutinis, kurio metu vyko neįskaitinės Formulės 1 lenktynės. Jas laimėjo suomis Keke Rosberg su Williams ekipa.

Komandų įskaitoje nugalėtoja tapo Scuderia Ferrari ekipa galutinėje įskaitoje dešimčia taškų aplenkusi Renault komandą.

## Tvarkaraštis

## Čempionato įskaitos
### Lenktynininkų įskaita
Lenktynininkams skirti taškai tokia sistema - 9-6-4-3-2-1.

### Komandinė įskaita

## Nuorodos
* 1983 m. sezono apžvalga 

## Šaltiniai
Walter Vílchez

**Valteris Rikardas Vilčesas Sotas** (*Walter Ricardo Vílchez Soto*; g. 1982 m. vasario 20 d.) – buvęs Peru futbolininkas, gynėjas. Kitados (2001–2012 m.) atstovavo Peru nacionalinei rinktinei.

## Karjera
Didžiąją dalį savo karjeros žaidėjas praleido Peru klubuose, rungtyniavo Argentinoje bei Meksikoje.

## Rinktinė
2001 m. debiutavo Peru rinktinėje. 2011 m. tapo komandos kapitonu Copa America čempionate.

## Dalyvavimas čempionatuose

|}

## Laimėjimai
;
* Copa América – 3 vieta: 2011

## Išnašos

## Nuorodos
*
Esteban Paredes

**Estebanas Efrainas Paredesas Kintanilja** (*Esteban Efraín Paredes Quintanilla*; g. 1980 m. rugpjūčio 1 d.) – buvęs Čilės futbolininkas, puolėjas. Atstovavo Čilės nacionalinei rinktinei.

## Karjera
Visą savo karjerą Paredesas praleido Čilėje (išskyrus vieną sezoną Meksikos trečios lygos klube). 

2004 m. su „Universidad de Concepción“ klubu žaidė Copa Libertadores taurėje. 

Tapo rezultatyviausiu 2009 Apertura žaidėju, įmušęs 17 įvarčių.

## Rinktinė
2006 m. rugpjūčio 16 d. debiutavo Čilės nacionalinėje rinktinėje draugiškose rungtynėse prieš Kolumbiją.

## Dalyvavimas čempionatuose

|}

## Išnašos

## Nuorodos
*
Arturo Vidal

**Arturas Erasmas Vidalis Pardas** (*Arturo Erasmo Vidal Pardo*; g. 1987 m. gegužės 22 d.) – buvęs Čilės futbolininkas, Čilės rinktinės saugas.

## Karjera
Karjerą pradėjo Colo-Colo klube, kurio jaunimo komandoje treniravosi. 2007 m. Vidalį už 11 mln. dolerių įsigijo Leverkūzeno „Bayer“ klubas. 2011 m. liepos 22 d. pasirašė penkerių metų sutartį su Juventus klubu. Nuo 2015 m. sportininkas atstovavo Miuncheno „Bayern“.

## Rinktinė
Vidalis Čilės rinktinėje debiutavo 2007 m., draugiškose rungtynėse prieš Venesuelą.

## Dalyvavimas čempionatuose

|}

## Laimėjimai

* Primera Division Chile: Apertura 2006, Clausura 2006, Apertura 2007
* Serie A: 2011–2012, 2012–2013, 2013–2014, 2014–2015 m.
* Coppa Italia: 2014–2015 m.
* Supercoppa Italiana: 2012, 2013 m.
* Bundesliga: 2015–2016, 2016–2017, 2017–2018 m.
* Vokietijos futbolo taurė: 2015–2016 m.
* Vokietijos futbolo supertaurė: 2016, 2017 m.
* La Liga: 2018–2019 m.
* Supercopa de España: 2018 m.
* Copa America: 2015, 2016 m.

## Išnašos

## Nuorodos
* SOCCERWAY
* Transfermarkt
* Globalsportsarchive
Ikonostasas

**Ikonostasas** ( 'atvaizdas' +  'stovėjimo vieta') – medinė, dekoruota ikonomis cerkvės pertvara, skirianti altorių nuo likusios cerkvės erdvės. Ikonostaso pirmtakas – ankstyvosios krikščionybės bažnyčiose įrengtos akmens pertvaros. Jos X–XI a. Bizantijoje imtos pradėtos puošti ikonomis, karnizais, gausiai dekoruotos. Pagal Bizaniškąjį pavyzdį, XIV–XV a. ikonostasai ėmė plisti ir Rusijos stačiatikių cerkvėse. Rusiškajame ikonostase buvo treji vartai, vedantys į altorių: karališkieji (centriniai) ir diakonų (kairieji ir dešinieji). Karališkieji vartai atidaromi tik pamaldų metu. Pro šiuo vartus gali eiti tik dvasininkai apeigų metu.

Ikonostasus puošė 3-5 eilės ikonų, išdėstytų pagal ikonografinį kanoną. XVII a. cerkvėse kartais buvo įrengiamos dar dvi ikonų eilės. Ikonostasą užbaigia kryžius arba Jėzaus Kristaus nukryžiavimo ikona.

## Šaltiniai
Juodiškių apylinkė

**Juodiškių apylinkė** sovietmečiu buvo:

* Molėtų rajone;
* Širvintų rajone;
* Švenčionėlių rajone.
Néstor Araujo

**Nestoras Alechandras Arauchas Rasas** (*Néstor Alejandro Araujo Razo*; g. 1991 m. rugpjūčio 29 d.) – Meksikos futbolininkas, gynėjas.

## Karjera
2010 m. debiutavo Cruz Azul klube rungtynėse prieš Queretaro FC. 2013–2014 m. sezone nuomos pagrindais perleistas Santos Laguna.

Nuo 2014 m. priklausė Santos Laguna.

2018 m. persikėlė į Celta Vigo (Ispanija). 2018 m. birželio 18 d. pasirašyta penkerių metų trukmės sutartis. On 21 July, he made his debut in a friendly match against Espanyol.

Nuo 2022 m. birželio 24 d. atstovavo Club América (Meksika). 2023 m. rugsėjo mėn. patyrė kelio traumą ir praleido likusią sezono dalį.

## Rinktinė
2011 m. pakviestas dalyvauti Copa America varžybose su Meksikos jaunimo rinktine. Ten įmušė įvartį galva į Čilės rinktinės vartus. Su U-23 rinktine laimėjo 2012 m. olimpiados auksą.

## Dalyvavimas čempionatuose

|}

## Laimėjimai
;Cruz Azul
* Copa MX: Clausura 2013 m.
;Santos Laguna
* Liga MX: Clausura 2015, Clausura 2018 m.
* Copa MX: Apertura 2014 m.
* Campeón de Campeones: 2015 m.
;América
* Liga MX: Apertura 2023, Clausura 2024, Apertura 2024
* Campeón de Campeones: 2024 m.
* Supercopa de la Liga MX: 2024 m.
* Campeones Cup: 2024 m.
;
* CONCACAF Aukso taurė: 2019 m.
* Vasaros olimpinės žaidynės: 2012 m.
* Panamerikos žaidynės: 2011 m.
* CONCACAF U-20 čempionatas: 2011 m.

## Išnašos

## Nuorodos
* 
*
Veikūnų apylinkė

**Veikūnų apylinkė** – Lietuvos TSR administracinis-teritorinis vienetas rytų Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Švenčionėlių valsčiuje, 1950 m. priskirta naujam Švenčionėlių rajonui. Panaikinta 1954 m. gegužės 25 d. prijungiant prie Juodiškio apylinkės ir Reškutėnų apylinkės.

## Šaltiniai
Adutiškio rajonas

**Adutiškio rajonas** buvo Baltarusijos TSR administracinis-teritorinis vienetais 1940 m. Centras – Adutiškis.

## Istorija

Įkurtas 1940 m. sausio 15 d. ir įėjo į Vileikos srities sudėtį. Rajonas įkurtas iš dalies Švenčionių apskrities. 1940 m. lapkričio 25 d. didžioji dalis rajono atiteko Lietuvos TSR, o 7 valsčiai liko Baltarusijos TSR. 1941 m. sausio 15 d. baltarusiškoji Adutiškio rajono dalis prijungta prie Švenčionių apskrities.
Jaciūnų apylinkė

**Jaciūnų apylinkė** sovietmečiu buvo:

* Joniškėlio rajone;
* Pasvalio rajone;
* Švenčionių rajone.
Šlapaberžės dvaras

**Šlapaberžės dvaras** – dvaras Kėdainių rajone, Šlapaberžėje.

Išliko XIX a. pradžioje statyto Gintautų-Dziaveltovskių dvaro rūmų fragmentai ir parkas. Rūmai buvo dviejų aukštų su trijų aukštų rizalitu. 1863 m. sukilimo metu rusų armija sugriovė kairį rūmų sparną, o už dalyvavimą sukilime dvaras buvo nusavintas. Apie 1870 m. dvarą nusipirko Vladislovas Kvinta, o jį valdė jo vyresnysis sūnus Mykolas. Jis atstatė apgriautą dvarą, vietoj sugriauto sparno įrengė verandą su baliustrada viršuje.
Sokulkos miesto herbas

**Sokulkos miesto herbas** () – Sokulkos miesto heraldinis simbolis.

## Aprašas
Perkirsto skydo viršutiniame auksiniame lauke rudas stovintis stumbras, o apatiniame raudoname lauke išnyrantis karys sidabriniais šarvais, rankas laikantis ant klubų, dešinėje rankoje sidabrinis kalavijas smaigaliu į viršų. Antveidis pakeltas, veidas natūralios spalvos.

## Istorija
Herbą Sokulkos miestui 1609 m. suteikė karalius Zigmantas Vaza.

## Šaltiniai

* Aprašymas apie herbą (lenk.)
* Sokulkos miesto statutas (lenk.).
Sokulkos miesto vėliava

**Sokulkos miesto vėliava** () - Sokulkos miesto stačiakampio formos vėliava, kurią sudaro vienas geltonas trikampis ir du raudoni trikampiai.

## Taip pat skaitykite

* Sokulkos miesto herbas.
Sokulkos miesto viešasis transportas

**Sokulkos miesto viešasis transportas** () - Sokulkos miesto viešojo transporto departamentas, kuris priklauso *Krespol sp. z o.o.* įmonei, kuri savo veiklą pradėjo 1993 metais.

## Maršrutai

* **Linija Nr. 1**: Baza Zieleni- Białostocka – (Zabrodzie – Dolna – Zabrodzie) – Białostocka – Grodzieńska – Wyszyńskiego – Kolejowa – 11-go Listopada – Grodzieńska – Mariańska – Łąkowa – Broniewskiego – Grodzieńska – Kresowa – Os. Buchwałowo
* **Linija Nr. 2**: (Bogusze) – Oczyszczalnia – Targowa – Sikorskiego – Piłsudskiego – (Ogrodowa) – Piłsudskiego – 1-go Maja – Bohaterów Monte Cassino – Grodzieńska – Wyszyńskiego – Kolejowa – Kryńska – Jana Pawła II – Os. Zielone – Kryńska – Kryńska Pętla

## Nuorodos

* Sokulkos miesto viešojo transporto savininkų tinklalapis (lenk.);
* Sokulkos miesto viešojo transporto žemėlapis (lenk.).
Prada

**Prada S.p.A.** – Italijos mados namai, įkurti 1913 metais. Mados namų „Prada“ istorija prasidėjo, kai Mario Prada įkūrė įmonę „Fratelli Prada“, siuvusią odos rankines ir lagaminus. Pagrindiniai „Prada“ mados namų konkurentai yra „Chanel“, „Louis Vuitton“, „Yves Saint Laurent“, „Gucci“, „Versace“ ir „Dior“.
Sokulkos miesto žydų kapinės

**Sokulkos miesto žydų kapinės** () - žydų kapinės Sokulkos mieste. Įkurtos XVII a. ir užima 17 000 m² plotą, kuriame yra išlikę apie 900 antkapių. Tai vienos geriausiai išsilaikiusių kapinių visame regione.


Vaizdas:Podlaskie - Sokółka - Sokółka - Malmeda - Kirkut - v-SW.JPG
Vaizdas:Podlaskie - Sokółka - Sokółka - Malmeda - Kirkut - v-W - 2.JPG
Vaizdas:Podlaskie - Sokółka - Sokółka - Malmeda - Kirkut - v-W - 3.JPG


## Šaltiniai

* Aprašymas apie kapines I (lenk.) ;
* Aprašymas apie kapines II (lenk.)
Vladislavas Lenčikas

**Vladislavas Lenčikas** (g. 1954 m. Vilniuje) – Lietuvos teisininkas.

## Biografija

1972 m. baigė Juodšilių vidurinę mokyklą. 1982 m. baigė Vilniaus universiteto Teisės fakultetą. 

1976–1987 m. Vilniaus r. vykdomasis komiteto Žemės ūkio valdybos vyresnysis ir vedantysis juriskonsultas. 1987–1993 m. Vilniaus miesto trečiojo apylinkės teismo teisėjas. 1993–2007 m. Vilniaus miesto ketvirtojo apylinkės teismo pirmininkas. Nuo 2007 m. Vilniaus apygardos teismo teisėjas.

## Šaltiniai
Jean Alesi

**Žanas Alezy** (g. 1964 m. birželio 11 d.) – buvęs Formulės 1 lenktynininkas iš Prancūzijos. Per savo 13 metų karjerą prancūzas atstovavo Tyrrell, Ferrari, Benetton, Sauber, Prost ir Jordan ekipoms. Geriausiai jam sekėsi 1995 m. sezonas su Ferrari, kuomet Alesi pelnė savo vienintelę pergalę.

Savo karjerą Formulėje 1 Alesi baigė po 2001 m. sezono su Jordan komanda.

Po to 5 metus iš eilės prancūzas dalyvavo DTM čempionate. Jame jis pelnė keturias pergales.

## Nuorodos

* Oficiali Jean Alesi svetainė  Prancūzų kalba
Čiumas

**Čiumas** – šiaurės tautų kūgio formos kilnojama  palapinė. Ypač populiarūs Rusijos atšiauriuose rajonuose. Tradicinis čiumas pastatomas naudojant medines kartis – jos sustatomos ratu, kurio diametras gali siekti iki 8 m. Kūgis suformuojamas suremiant karčių viršūnes, užtiesiant elnių odas ar kitas šilumą laikančias medžiagas (beržo tošį, žievę, vilną). Čiumo viduryje įrengiamas ugniakuras, kuris kartu padeda apsiginti nuo kraujasiurbių vabzdžių. Jo dūmai išeina pro vidurinę skylę, paliktą formuojant kūgį. Durų angose pakabinami kailiai. Medžiagos būstui statyti atsigabenamos elnių kinkiniais.

Šiuolaikiniame Sibiro tautų gyvenime čiumai dar plačiai naudojami, be to pritaikomos naujos dengimo ir įrengimo medžiagos. Taip lengviau prisitaikyti prie klajokliško gyvenimo būdo ir rūstaus klimato: jie nesunkiai surenkami ir pergabenami, sekant paskui ganomų gyvulių bandas ir pan. Kailiai, vilna apsaugo nuo šalčių, apskrita čiumo forma mažiau priešinasi vėjui. Panašūs būstai yra jurtos bei jarangos.

## Šaltiniai

## Nuorodos

* Apie elnių augintojus 
* Čiumas (rusų k.)
Ptolemėjas II Filadelfas

**Ptolemėjas II Filadelfas** (gr. Πτολεμαῖος Φιλάδελφος, Ptolemaĩos Philádelphos" 309 m. pr. m. e. – 246 m. pr. m. e.) – Ptolemėjų dinastijos faraonas, valdęs Egiptą 283 m. pr. m. e. – 246 m. pr. m. e. Jo tėvai buvo Ptolemėjas I Soteras ir Berenikė I, o jį auklėjo Filitas Kosietis. Jis turėjo du pusiau brolius Ptolemėją Kerauną ir Meleagrą, kurie tapo Makedonijos karaliais (pirmasis 281 m. pr. m. e., o antrasis 279 m. pr. m. e.). Abu žuvo per galų invaziją 280–279 m. pr. m. e.

Jis valdė su tėvu apie 285–283 m. pr. m. e. ir turėjo didelius rūmus Aleksandrijoje.

Jam valdant Egiptas dažnai kariavo. Magas Kirėnietis pradėjo karą prieš Ptolemėją II 274 m. pr. m. e., o Antiochas I užpuolė Siriją po to. Po kelerių metų karo egiptiečių pergalės įtvirtino Egiptą kaip stipriausią jūrinę valstybę rytų Viduržemio jūroje. Ptolemėjo II valdžią pripažino Samotrakė, Kikladai, Likijos, Karijos, Pamfilijos uostai. Antigono II laivyno pergalė prieš egiptiečius prie Koso salos (tarp 258 m. pr. m. e. ir 256 m. pr. m. e.) tik trumpam sustabdė Ptolemėjo II viešpatavimą Egėjo jūroje. Per Antrąjį Sirijos karą Ptolemėjas II prarado daug Mažosios Azijos uostų ir išleido dukrą Berenikę už Antiocho II (apie 250 m. pr. m. e.).

Ptolemėjas II vedė Arsinę I, Lisimacho dukrą, su kuria susilaukė šių vaikų:

* Ptolemėjas III Euergetas I, jo įpėdinis.
* Lisimachas Egiptietis
* Berenikė, ištekėjusi už Antiocho II

Po žmonos atsižadėjimo jis vedė savo tikrą seserį Arsinę II, Lisimacho našlę, kurios kraitis buvo valdos Egėjo pakrantėse.

Ptolemėjas turėjo keletą sugulovių. Su viena jų Bilistiche susilaukė sūnaus Ptolemėjo Andromacho
. Kitos sugulovės Agatoklėja (?), Megaklio dukra Aglesė (?), taurių nešiotoja Kleino, Didymė, muzikantės Glaukė ir Mnesis, aktorė Myrtionė, fleitininkė Potinė ir Stratonikė.

Ptolemėjo II laikais rūmai klestėjo. Jis sudievino savo tėvus, žmoną-seserį po jos mirties 270 m. pr. m. e. Bibliotekininkas Telimachas, Teokritas ir kiti poetai šlovino Ptolemėjų giminę. Pasts Ptolemėjas II didino bibliotekos apimtis ir skatino mokslinius tyrinėjimus. Į Aleksandriją jis liepė siusti egzotiškus gyvūnus. Nors jis globojo graikišką kultūrą, perėmė egiptietiškos religijos principus, kad sutvirtintų savo kaip valdovo autoritetą.

## Išnašos
Sokulkos geležinkelio stotis

**Sokulkos geležinkelio stotis** () - geležinkelio stotis Sokulkos mieste, šiaurės rytų Lenkijoje, Palenkės vaivadijoje, Sokulkos apskrityje. Stotis priklauso Sokulkos-Suvalkų geležinkelio linijai, Zelonkos-Kužnica Bialostockos geležinkelio linijai ir Bruzgių-Geniušės geležinkelio linijai.    
 
## Zielonka-Kužnica Bialostocka geležinkelio linija

Nuo stotelės iki Geniušės geležinkelio stotelės yra 5.427 km ir iki Kundzino geležinkelio stotelės 7.053 km.

## Sokulkos-Suvalkų geležinkelio linija

Iki Gliniščės geležinkelio stotelės yra 8,1 km.

## Bruzgių-Geniušės geležinkelio linija

Iki Geniušės krovininė geležinkelio stotelės yra 5,6 km.

## Nuorodos
* Sokulkos geležinkelio stoties tinklalapis (lenk.)
Toleman

**Toleman Motosport** – buvusi Formulės 1 komanda iš JK. Ekipa debiutavo čempionate 1981 m. sezone, tačiau net du sezonus nesugebėjo pelnyti taškų. Rezultatai pagerėjo 1983 m. sezone, kurio paskutinėse keturiose lenktynėse ekipa surinko visus 9 sezono taškus ir galutinėje komandų įskaitoje buvo 10-ta.

1984 m. su Toleman ekipa Formulėje 1 debiutavo brazilas Ayrton Senna. Su nepajėgiu automobiliu brazilas sugebėjo tris kartus finišuoti ant nugalėtojų pakylos. Tai buvo geriausias Toleman ekipos sezonas, o kitais metais nė karto nefinišavus taškų zonoje ji pasitraukė iš Formulės 1.

1986 m. komandą įsigijo Benetton kompanija, o naujoji ekipa vadinosi Benetton Formula.
Grenlandijos šuo

**Grenlandijos šuo** () priklauso vienai seniausių haskių tipo šunų veislių, be to laikomas patikimu žmogaus pagalbininku keliaujant bei medžiojant poliarines meškas, ruonius, šiaurinius elnius. Priklauso Šiaurės kinkomiesiems šunims kartu su Samojedų šunimi, Aliaskos malamutu, Sibiro haskiu. Grenlandijos šuo kartais pavadinamas Eskimų šunimi (*Esquimaux Dog*), tačiau tai atskira veislė, nepaisant nežymių skirtumų.

## Veislės istorija

Šie šunys kilę iš Arktikos pakrančių ruožo Šiaurės Sibire, Aliskoje, Kanadoje ir Grenlandijoje. Tikėtina, jog šių šunų protėviai atsidūrė Grenlandijoje kartu su inuitų persikėlėliais. Pirmieji šunys atvežti į Angliją apie 1750 m., o *Kennel* klubas veislę patvirtino 1880 m. Į kontinentinę Europą atvežti 1936 m, tačiau čia, įskaitant ir Skandinavijos šalis, išlieka pakankamai reti.

Grenlandijos šunys dalyvavo daugelyje poliarinių ekspedicijų, kurioms vadovavo garsūs keliautojai R. Amundsenas, F. Nansenas.

## Temperamentas

Grenlandijoje tai darbiniai šunys, patikima transporto priemonė. Vertinami už savo jėgą, ištvermę ir greitį, lojalumą šeimininkui ir jo komandoms. Puikiai jaučiasi komandoje, ypač kinkinyje, paklusnūs ir supratingi, gerai orientuojasi, draugiški žmogui. Akivaizdūs kai kurie vilko elgesio ypatumai - manoma, jog praeityje šie šunys kryžminosi su laukiniais vilkais. Treniravimas reikalauja kantrybės. Kaip sargybiniai netinkami.

## Išvaizda

Tai stiprus tvirtai suręstas šuo. Plati pleišto formos kaukolė, kiek pasuktos akys, mažos plaukuotos trikampės ausys padeda atlaikyti didelį šaltį. Šuo turi tvirtas raumeningas kojas su plačiomis letenomis. Uodega, palyginti, neilga, gali būti užmesta ant nugaros ar karoti kaip pas vilką. Susirangęs šuo su ja užsikloja snukį. Kailis vidutinio ilgumo, tankus, dvisluoksnis: vidinis daugiau primena trumpą vilną, išorinis - ilgesnis, šiurkštus, su vandenį atstumiančiomis savybėmis. Plauko spalva gali būti įvairi. Patinai gerokai didesni - iki 58 - 68 cm ūgio, iki 30 kg svorio, o kalės siekia 51 - 61 cm ūgio. 

## Šaltiniai

## Nuorodos

* Grenlandijos šuo
* Veislės standartas (rusų k.)
Ligier

**Ligier** – Prancūzijos automobilių gamintoja, kurią 1968 m. įkūrė lenktynininkas ir regbio žaidėjas prancūzas Guy Ligier.

## Istorija
Pirmasis Ligier automobilis buvo 1970 m. *Ligier JS 1*, su kuriuo Guy Ligier ir Jean-Claude Andruet dalyvavo 24 val. Le Mano lenktynėse. 1974 m. buvo pristatytas *Ligier JS2* modelis.

Šiuo metu kompanija specializuojasi kompaktiškų automobilių gamyboje, pvz., *Ligier Ixo*.

## Ligier sporte
1976 m. Ligier debiutavo Formulės 1 lenktynėse. Pirmasis ekipos modelis buvo *Ligier JS5*, su kuriuo vienintelis komandos lenktynininkas prancūzas Jacques Laffite tris kartus finišavo ant nugalėtojų pakylos. Geriausi sezonai komandai buvo 1979 ir 1980 m. 1979 m. ekipos lenktynininkai pelnė tris pergales ir dar penkis kartus finišavo ant nugalėtojų pakylos. Su 61 tašku ekipa galutinėje įskaitoje liko trečia. Kitais metais ekipa pelnė antrąją vietą, tačiau negalėjo pasipriešinti Williams ekipai, kuri čempione tapo su 120 taškų.

Vėliau ekipos rezultatai prastėjo ir po 1996 m. sezono buvo parduota prancūzui Alain Prost, kuris ją pervadino į Prost Grand Prix.

2004 m. Ligier sukūrė savo modelį *Ligier JS47*, kuris turėjo būti skirtas Formulės 3 čempionatui. Tačiau čempionatui visus modelius pradėjo kurti *Dallara*, tad *Ligier JS47* niekad nelenktyniavo.

## Nuorodos

* Oficiali svetainė 

## Šaltiniai
Geniušės krovininė geležinkelio stotelė

**Geniušės krovininė geležinkelio stotelė** () - geležinkelio stotelė Geniušės kaime, šiaurės rytų Lenkijoje, Palenkės vaivadijoje, Sokulkos apskrityje, Sokulkos valsčiuje. Stotelė įkurta 1955 metais kaip skirtingų geležinkelio vėžių pervažos punktas iš Europoje naudojamos 1435 mm vėžės į buvusioje Sovietų Sąjungos teritorijoje naudojamą 1520 mm vėžę. Taip pat įrengtos dvi 612 m ilgio pakrovimo rampos. Nuo 1992 m. stotelė yra nebenaudojama ir apleista. Stotelė priklauso Zelonkos-Kužnica Bialostockos geležinkelio linijai ir Bruzgių-Geniušės geležinkelio linijai.

## Zelonkos-Kužnica Bialostockos geležinkelio linija

Iki Rozedrankos geležinkelio stotelės yra 5.3 km ir iki Geniušės geležinkelio stotelės 0.2 km.

## Bruzgių-Geniušės geležinkelio linija

Iki Sokulkos geležinkelio stoties yra 5.6 km.

## Literatūra
* Zbigniew Tucholski: Polskie Koleje Państwowe jako środek transportu wojsk Układu Warszawskiego. Warszawa: Instytut Historii PAN, 2009, ss. 92-93. ISBN 978-83-7545-035-4.  

## Nuorodos
* Aprašymas apie Geniušės geležinkelio stotelę (lenk.)
* Lenkijos geležinkelių stotelių tinklalapis (lenk.)
Rozedrankos geležinkelio stotelė

**Rozedrankos geležinkelio stotelė** () – geležinkelio stotelė Nova Rozedrankos kaime, šiaurės rytų Lenkijoje, Palenkės vaivadijoje, Sokulkos apskrityje, Sokulkos valsčiuje. 1862 m. šalia kaimo buvo nutiestas Sankt Peterburgo–Varšuvos geležinkelis. Stotelė įkurta 1947 metais. Stotelė priklauso Zelonkos-Kužnica Bialostockos geležinkelio linijai. Nuo stotelės iki Machnačo geležinkelio stoties yra 4.4 km ir iki Geniušės krovininės geležinkelio stotelės yra 5.3 km.


Podlaskie - Sokółka - Nowa Rozedranka - Przystanek kolejowy Rozedranka - Peron - v-SW.jpg
Podlaskie - Sokółka - Nowa Rozedranka - Przystanek kolejowy Rozedranka - Peron - Widok - v-SW.jpg
Podlaskie - Sokółka - Nowa Rozedranka - Przystanek kolejowy Rozedranka - Peron - Rozkład 08.2011.jpg


## Nuorodos
* Aprašymas apie geležinkelio stotelę (lenk.)
* Lenkijos geležinkelių stotelių tinklalapis (lenk.)
SK Sanžilė

**Pasvalio „Sanžilė** – buvęs Lietuvos futbolo klubas iš Pasvalio.

## Istorija

Klubas žinomas nuo 2008 m. Po 2010 m. sezono išformuotas.

## Sezonai

|}

## Nuorodos
FK Eismas Panevėžys

**Panevėžio „Eismas“** – Lietuvos futbolo klubas iš Panevėžio.

## Istorija

2007 m. sausio, vasario ir kovo mėnesiais vyko Panevėžio apskrities salės futbolo čempionatas. Jame trečią vietą užėmė Eismas.

2007 m. komanda žaidė III lygoje. 

2008 m. Panevėžio apskrities salės futbolo pirmenybėse iškovojo antrą vietą.

2008 m. ji prisijungė prie „Stop“ komandos, tačiau po sezono vėl atsiskyrė.

2009 m. lapkričio mėn. dalyvavo A. Kunčinos taurės turnyre; kovojo salės futbole.

## Sezonai

|}

## Šaltiniai

## Nuorodos
* RSSSF duomenų bazė
* PAFF
Thienduongas

**Thienduongas** () – kalnų urvas Vietname, Kvangbinio provincijoje, Fong Nia ir Ke Bango nacionaliniame parke (UNESCO pasaulio paveldo objektas). Britanijos tyrinėtojai šį urvą atrado 2010 m. Tai didžiausias urvas (grota) pasaulyje. Jame yra požeminių upių.

## Šaltiniai

## Nuorodos
* Thien Duong Cave, Wikimapia
Spurga

**Spurga** – maisto produktas iš aliejuje virtos tešlos. Dažniausiai būna saldi, su saldžiais įdarais, pudrom ar glaistais, žiedo arba plokščio apskritimo formos. Rečiau pasitaiko ir kitokių formų, taip pat nebūtinai saldžių (pavyzdžiui, su mėsos įdaru). Kepamos (verdamos) giliame storasieniame inde, kur riebalų tūris turi būti 4–5 kartus didesnis negu spurgų. Kartais spurgos vietoje virimo aliejuje tiesiog kepamos orkaitėje.

Spurgos paplitusios visame pasaulyje, kilmės istorija nėra tvirtai žinoma.

## Šaltiniai
Avantasia (singlas)

**Avantasia** – debiutinis Tobias Sammet muzikinio projekto Avantasia singlas.

## Dainų sąrašas
# "Avantasia" (redaguota versija)
# "Reach Out for the Light"
# "Final Sacrifice"
# "Avantasia" (albumo versija)

## Personnel
* Tobias Sammet (Edguy) – vokalas, klavišiniai
* Henjo Richter (Gamma Ray) – gitara
* Markus Grosskopf (Helloween) – bosinė gitara
* Alex Holzwarth (Rhapsody of Fire) – būgnai
* Michael Kiske (ex-Helloween) – papildomas vokalas
* David DeFeis (Virgin Steele) – papildomas vokalas

## Išnašos
The Metal Opera

*The Metal Opera* - pirmasis muzikinio projekto Avantasia studijinis albumas. Tai albumas, skirtas vienai temai. Su ja galima susipažinti čia.

## Dainų sąrašas
Muzikos ir dainų autorius Tobias Sammet.

# "Prelude" – 1:11
# "Reach Out for the Light" – 6:33
# "Serpents in Paradise" – 6:16
# "Malleus Maleficarum" – 1:43
# "Breaking Away" – 4:35
# "Farewell" – 6:33
# "The Glory of Rome" – 5:29
# "In Nomine Patris" – 1:04
# "Avantasia" – 5:32
# "A New Dimension" – 1:39
# "Inside" – 2:24
# "Sign of the Cross" – 6:26
# "The Tower" – 9:43

## Atlikėjai
* Tobias Sammet (Edguy) - klavišiniai, vokalas
* Henjo Richter (Gamma Ray) - giatara
* Markus Grosskopf (Helloween) - bosinė gitara
* Alex Holzwarth (Rhapsody of Fire) - būgnai

### Kviestiniai atlikėjai
#### Muzikantai
* Gitaros
** Jens Ludwig (Edguy) (pagrindinė gitara - 12 & 13)
** Norman Meiritz (akustinė gitara - 6)
* Klavišiniai
** Frank Tischer (pianinas - 11)

#### Dainininkai
* Gabriel Laymann - Tobias Sammet (Edguy) - dainos: 2, 3, 5, 6, 7, 9, 11, 12 & 13
* Lugaid Vandroiy - Michael Kiske (ex-Helloween) - dainos:  2, 5, 6, 9, & 13
* Friar Jakob - David DeFeis (Virgin Steele) - dainos: 3 & 13
* Bailiff Falk von Kronberg - Ralf Zdiarstek - dainos: 4 & 7
* Anna Held - Sharon den Adel (Within Temptation) - dainos: 6
* Bishop Johann von Bicken - Rob Rock (ex Axel Rudi Pell, ex Angelica, ex Warrior, Driver, Impellitteri) - dainos: 7 & 12
* Pope Clement VIII - Oliver Hartmann (ex-At Vance) - tracks 7, 12 & 13
* Elderane the Elf - Andre Matos (Symfonia, ex-Shaaman, ex-Angra, ex-Viper) - dainos: 11, 12 & 13
* Regrin the Dwarf - Kai Hansen (Gamma Ray, ex-Helloween) - dainos: 11 & 12
* Voice of the Tower - Timo Tolkki (Symfonia, ex-Revolution Renaissance, ex-Stratovarius) - dainos: 13

## Pasiekimai dainų topuose

## Išnašos
Rethas

**Rethas** (*reth*) – titulas, kuriuo vadinami Šilukų karalystės karaliai. Ši karalystė egzistuoja nuo XV a., ir jos valdovų linija išsaugota iki šiol. Rethai turi daugiau religines funkcijas ir atlieka tarpininkų tarp dievo ir žmonių vaidmenį. Karalystės įkūrėjas ir rethų linijos pradininkas buvo Njikangas, kuris šiuo metu yra sudievintas.

## Sąrašas
Visos datos iki 1875 m. – apytikrės.
* XV a. Njikangas
* XVI a. Col wad Nyikang
* XVI a. Dak wad Nyikang
* XVI a. Nyidoro wad Dak
* 1600–1635 Odak Ocwolo wad Dak
* 1635–1650 Duwat wad Ocwolo
* 1650–1660 Bwoc wad Duwat
* 1660–1661 Akac
* 1661–1667 Abudok nya Bwoc
* 1667–1690 Tokot wad Bwoc
* 1690–1710 Tugo wad Tokot
* 1710–1715 Okon wad Tugo
* 1715–1745 Nyadwai wad Tugo
* 1740–1745 Ngu Abab (sukilėlis)
* 1745–1750 Muko wad Nyadwai
* 1750–1760 Wak wad Nyadwai
* 1760–1770 Tyelgut wad Nyadwai
* 1770–1780 Kudit wad Okon
* 1780–1820 Yor Nyakwac wad Kudit
* 1820–1825 Aney wad Nyakwac
* 1825–1835 Akwot wad Nyakwac
* 1835–1840 Awin wad Nyakwac
* 1840–1845 Akoc wad Akwot
* 1845–1859 Nyidok wad Nyakwac
* 1859 Acin wad Akwot
* 1859–1870 Kwadker wad Akwot
* 1870–1875 Ajang wad Nyidok
* 1875 Dedunyal wad Ajang
* 1876–1881 Kuikon wad Kwadker
* 1881–1892 Yor wad Akoc
* 1892–1903 Kur Galdwan wad Nyidok
* 1903–1917 Fadyet wad Kwadker
* 1917–1943 Fafiti wad Yor
* 1944–1945 Aney wad Kur
* 1946–1951 Dak wad Fadyet
* 1952–1974 Kur wad Fafiti
* 1974 – ? Tipo wad Aney
* 1984? -1992 Ayang wad Aney
* nuo 1993 Kwongo wad Dak

## Šaltiniai
World Statesmen
Nilo-Sacharos kalbos

**Nilo-Sacharos kalbos** – kontroversiškai vertinama kalbų makrošeima, paplitusi Rytų Afrikoje (Sudane, Pietų Sudane, Etiopijoje, Ugandoje, Kenijoje) ir Centrinėje bei Šiaurės Afrikoje (Čade, CAR, Kongo Demokratinėje Respublikoje, Nigerijoje, Malyje, Nigeryje ir kt.).

Šią kalbų šeimą 1963 m. pasiūlė Džozefas Grinbergas, visas Afrikos kalbas suskirstydamas į 4 makrošeimas. Nors kitos 3 makrošeimos (Nigerio-Kongo, semitų-chamitų ir koisanų) daugumai mokslininkų nekelia abejonių, Nilo-Sacharos kalbinė makrošeima yra vertinama prieštaringai dėl savo įvairovės ir dėl nepatvirtintų atskirų kalbinių grupių tarpusavio ryšių. Ją konstruodamas Grinbergas iš esmės priskyrė visas neaiškios kilmės kalbas ir grupes.

## Klasifikacija

Nilo-Sacharos kalbinę makrošeimą sudaro trys didelės kalbinės grupės (ar šeimos), ir 9 mažesnės grupės ar izoliuotosios kalbos. Trys didžiosios grupės:
* Rytų Sudano kalbos – didžiausia kalbų grupė, kuria kalbama Rytų Afrikoje: Etiopijoje, Sudane, Ugandoje, Kenijoje, Tanzanijoje. Joms priklauso nilotų kalbos. Didžiausios yra nubų, luo, teso, kalendžinų, dinkų, ačiolių, masajų, nuerų kalbos;
* Centrinio Sudano kalbos – jomis kalbama Centrinės Afrikos Respublikoje, šiaurės rytų Kamerūne, pietiniame Čade. Didžiausia yra ngambajų (sarų), lugbarų kalbos;
* Sacharos kalbos – jomis kalbama Čade bei gretimose teritorijose Nigerijoje ir Nigeryje. Didžiausia yra kanurių kalba;
Mažesnės grupės ar kalbos:
* bertų – viena kalba, kuria kalbama Pietų Sudano ir Etiopijos pasienyje;
* furų – šia kalba kalbama Darfūre;
* gumuzų – viena kalba, kuria kalbama Etiopijoje, prie Sudano sienos;
* komų – daug smulkių kalbelių šiaurės rytiniame Pietų Sudane ir gretimose teritorijose Etiopijoje. Kartu su gumuzų kalba neretai apjungiamos į komuzų kalbas;
* kaduglių – 6 smulkios kalbelės, kuriomis kalbama Kordofane (Sudanas);
* kuliakų – kelios kalbos Kenijoje;
* kunamų – kalba pietvakarių Eritrėjoje;
* mabų – kalbos Darfūro (Vadajaus) istoriniame regione (rytų Čadas ir pietvakarių Sudanas);
* songajų – 8 giminingos kalbos Malio ir vakarų Nigerio teritorijoje.

## Bibliografija
* Lionel Bender, 2000. „Nilo-Saharan“. In Bernd Heine and Derek Nurse, eds., *African Languages: An Introduction.* Cambridge University Press.
* Gerrit Dimmendaal, 2008. „Language Ecology and Linguistic Diversity on the African Continent“, *Language and Linguistics Compass* 2/5:842.
* Christopher Ehret, 2001. *A Historical-Comparative Reconstruction of Nilo-Saharan*. Köln.
* Joseph Greenberg, 1963. *The Languages of Africa* (International Journal of American Linguistics 29.1). Bloomington, IN: Indiana University Press.
* Pertti Mikkola, 1999. „Nilo-Saharan revisited: some observations concerning the best etymologies“. *Nordic Journal of African Studies,* 8(2):108–138.

## Nuorodos

Aprašas ''Ethnologue''
Giovanni Battista Belzoni

**Džiovanis Batista Belzonis** ( 1778 lapkričio 15 d. – 1823 gruodžio 3 d.) – italų kilmės keliautojas ir Egipto tyrinėtojas.

## Biografija

Belzoni gimė Padujoje. Jo tėvas buvo kirpėjas, kuris užaugino keturiolika vaikų. Jo šeima buvo kilusi iš Romos. Belzoni nuo 16 metų amžiaus pradėjo dirbti. Studijavo hidrauliką. Kai 1798 m. prancūzai užėmė Romą, Belzoni išvyko iš šio miesto ir pakeitė savo karjerą. 1800 m. jis persikėlė į Nyderlandus.

1803 m. apsigyveno Anglijoje, kur, pasak legendos, sėdėjo kalėjime. Išėjęs iš kalėjimo susituokė su angle Sara Bane (kuri, sakoma, buvusi labai kilni moteris) ir prisijungė prie keliaujančio cirko. Ten jis pasižymi kaip stipriausias žmogus, rodantis neįtikėtinos jėgos reikalaujančius triukus, dėl to gavo pravardę Samsonas. Kartais jis rodydavo savo triukus Londono gatvėse ar mugių metu. 1812 m. jis išvyko iš Anglijos ir ėmė keliauti po Europą, aplankė Portugaliją, Ispaniją, Siciliją, Maltą.

Prieš susipažindamas su kitais tyrinėtojais ir egiptologais kaip Bernardino Drovetti ir Burkhardtu, Belzoni daug keliavo po Europą, kol Muchamedo Ali buvo pakviestas į Egiptą kaip hidraulikos specialistas. Tačiau pritrūkęs pinigų susidomėjo Ramezėjuje esančiu faraono Ramzio II statulos biustu, šią statulos dalį anglai norėjo nuvežti į Londoną. Belzoni, tikėdamasis gauti pinigų, susipažino su britų diplomatu H. Soltu ir prižadėjo jam atvežti šį biustą į Londoną. Už tai gavo avansu pinigų, skirtų jam gabenti bei įsigyti senienas, kurias tik ras.
Šio didžio darbo rezultatus bei visą veiklą Belzoni aprašė savo knygoje ,,Kelionėje į Egiptą ir Nubiją.“

Kelionės metu Belzoni aplankė Karnaką, Luksorą, Filę, Edfu, Abu Simbelą, Elefantiną. Karalių slėnyje atrado Sečio I kapą, kurio freskų kopijas demonstravo Europoje.
Belzoni 1818 m. kovo 2 d. taip pat buvo pirmasis, kuris atidarė Chefreno piramidę ir net pateko į laidojimo kambarį, tai žymi įrašas virš angos. Viską, ką rado kasinėdamas, išsivežė į Angliją. Šie radiniai ir pirmosios kolekcijos buvo veiksniai, leidę europiečiams geriau tyrinėti Egipto kultūrą. Muziejai įgijo ne tik antikines senienas iš Graikijos ar Romos, bet ir Egipto bei juodosios Afrikos.
Belzoni visur, kur tik lankėsi, paliko savo antspaudus norėdamas būti nepamirštas. Dažniausiai aptinkama ant sienų ar statulų išraižyta jo pavardė. 1817 m. Belzoni grįžo į Angliją.

1823 m. jis prašė suteikti jam leidimą keliauti į Timbuktu. Nesulaukęs teigiamo atsakymo, tada nusprendė pasiekti Benino karalystę, tačiau Gvato kaime susirgo dizenterija ir mirė. Pagal kitą legendą, sakoma, kad jis buvo apiplėštas ir nužudytas.

## Populiarioje kultūroje

Belzoni buvo portretizuotas Matthew Kelly 2005 m. BBC dokumentinėje dramoje *[[Egypt (TV series)|Egypt]]*.

## Nuorodos

* The Great Belzoni (1778–1823)  from Belzoni online
* Mythos Ägypten: Giovanni Belzoni (ZDF-Dokumentation)
Sandrava

**Sandrava** – upė Lietuvoje, Raseinių rajone; Luknės dešinysis intakas (Dubysos baseinas). Išteka iš Šiluvos tyrelio 3 km į rytus nuo Šiluvos. Teka į pietryčius, žemupyje – į pietvakarius. Įteka į Luknę 11,9 km nuo jos žiočių, netoli Puknaičių.

Intakai: Avižė, Dumblė, Verdulis (visi kairieji).

Upės vaga, išskyrus žemupį, sureguliuota. Žemupys patenka į Dubysos regioninį parką ir Luknės geomorfologinį draustinį.

Gyvenvietės prie Sandravos: Sandrausiškė, Akmenė, Medingiai, Žaiginys, Breckiai, Pasandravys.

Upėvardis laikomas priešdėliniu vediniu nuo šaknies **drav-*, kuri siejama su tėkme (plg.  „tekėjimas, bėgimas“,  „bėga“).

## Šaltiniai
Nilotinės kalbos

**Nilotinės kalbos** – kalbų grupė, priskiriama Rytų Sudano kalboms, paplitusi rytų Afrikoje (Pietų Sudane, Etiopijoje, Ugandoje, Kenijoje ir Tanzanijoje). Nė viena iš šių kalbų iki XX a. neturėjo rašto. Šiomis kalbomis kalbančios tautos vadinamos nilotais.

Manoma, kad nilotinės kalbos nuo bendrosios Rytų Sudano kalbų prokalbės Kordofane atsiskyrė apie 3000 m. pr. m. e. Jos formavosi daugiausia dabartinio Pietų Sudano teritorijoje, iš kur nilotų migracijų metu (XV–XVII a.) paplito didelėje teritorijoje.

## Klasifikacija
Nilotinėse kalbose yra išskiriami trys kalbiniai pogrupiai:
* Vakarų nilotinės kalbos – paplitę Pietų Sudane, šiaurės Ugandoje ir Kenijos bei Tanzanijos teritorijose prie Viktorijos ežero. Šiam pogrupiui priklauso didžiausios kalbos: dinkų, nuerų, šilukų, džoluo, anuakų, džurų, burunų, mbanų, adholių, kumamų, ačiolių, langų, alurų ir kt.
* Rytų nilotinės kalbos – paplitę Pietų Sudane, šiaurės rytų Ugandoje, vidurio Kenijoje ir šiaurės Tanzanijoje. Svarbiausios kalbos yra: barių, tesų, turkanų, karamodžongų, lotukų, lopitų, ongamų, masajų, samburu ir kt.
* Pietų nilotinės kalbos – paplitę vidurio Kenijoje ir šiaurės Tanzanijoje. Joms priklauso 12 kalendžinų kalbų, datogų ir omotikų kalbos.

## Nuorodos
* Aprašas ''Ethnologue''
Dubenuotas akmuo

**Dubenuotas akmuo**, taip pat **Akmuo su „Velnio ir Dievo pėdomis“** arba **Žalpių akmuo** – dubenuotasis mitologinis akmuo Raseinių rajone, 2 km į šiaurės rytus nuo Lyduvėnų, į šiaurę nuo Žalpių kaimo, netoli Lapišės upelio, įeina į Dubysos regioninio parko teritoriją. Pasiekiamas 200 m ilgio pažintiniu taku, einančiu nuo kelio . Paskelbtas saugomu 1964 m.

Akmuo su „Velnio ir Dievo pėdomis“ 2000 m. įtrauktas į LR Kultūros vertybių registrą (unik. kodas ). 

## Apibūdinimas

Tai 3,8 x 3,9 m dydžio ir 1,3 m aukščio tamsiai pilkas granitogneisas. Pietvakarinė dalis nuskelta žaibo. Akmenyje yra 50 cm ilgio, 8-15 cm pločio duobutė, vadinama „Dievo pėda“. Kitoje dalyje yra 14 cm ilgio ir 7,5 cm pločio „Velnio pėda“. Tai unikalus akmuo, kurioje yra ir Dievo, ir Velnio „pėdos“. Akmuo apaugęs kiparisine patisa.

Apie Žalpių akmenį pasakojamas toks padavimas (pasakojo Stepanija Stonienė g. ~1885 m., užrašytas 1935 m.):
*Kitąsyk stovėjęs ant to akmens Dievas. Atlėkęs prie jo Velnias ir atsisėdęs šalia. Dievas kai stūmęs Velnią, Velnias nugriuvęs, palikęs įmynęs pėdą ir nuspyręs akmens kampą. Ir dabar ten naktimis pasirodo Velnias. Naktį niekas neina į tą pelkę, ypač prie akmens, net arkliai ir tie bijo artyn prieiti.*


Vaizdas:Žalpių akmuo. Takas.JPG|Takas
Vaizdas:Prie Žalpių akmens.JPG|Prie akmens


## Šaltiniai

## Nuorodos

* Saugomų teritorijų valstybės kadastras 
* Dubysos regioninis parkas. Žalpių akmuo su pėdomis
Vilko šaltinis

**Vilko šaltinis** – hidrogeologinis gamtos paminklas Paliepio girininkijoje, Norkūnų miške (Lazdijų rajonas). 2000 m. kovo 20 d. paskelbtas tarp vertingiausių saugomų kraštovaizdžio objektų.

## Nuotraukos


Vaizdas:Vilko_saltinis_2.jpg
Vaizdas:Vilko_saltinis_3.jpg
Vaizdas:Vilko_saltinis_4.jpg


## Nuorodos
* Lietuvos gamtos paminklai
* Hidrogeologiniai paminklai
* Lietuvos šaltiniai
Šilukai

**Šilukai** (savivardis: *Cɔllɔ* (čolo)) – nilotinė Afrikos tauta, gyvenanti žemyno vidurio rytuose, Pietų Sudano šiaurinėje dalyje. Populiacija – apie 400 tūkst. žmonių. Kalba nilotų kalbų šeimai priklausančia šilukų kalba. Tai – trečia pagal dydį Pietų Sudano etninė grupė.

## Teritorija
Šilukai koncentruojasi siauroje ir ilgoje teritorijoje – Baltojo Nilo atkarpoje, kuri eina per Aukštutinio Nilo vilają. Dauguma šilukų gyvena vakarinėje Nilo pakrantėje, ir tik labai nedidelė dalis – rytinėje. Šiaurėje jų teritorijos ribojasi su Nubija (Butana), o vakaruose – su Kordofanu. Į rytus nuo jų gyvena bertai, pietvakariuose – dinkai. Pietinė šilukų gyvenamoji riba sutampa su Nilo santaka su Sobatu, už kurios į pietus gyvena nuerai.

Šilukai gyvena palyginti derlingoje vietovėje, kurią nuolat drėkina Nilo upė. Tai yra šiauriausiai gyvenanti nilotų kalba kalbanti etninė grupė.

## Istorija

Šilukai, kaip ir jų kaimynai nuerai bei dinkai yra vieni seniausių Pietų Sudano gyventojų, čia atsikėlę greičiausiai iš Kordofano šiaurėje, po to, kai nilotų kalbos atsiskyrė nuo Rytų Sudano kalbų (tai galėjo atsitikti apie 3000 m. pr. m. e.).

Skirtingai nei dauguma kitų nilotų tautų Pietų Sudane, šilukai nuo XVI a. turėjo savo gentinę valstybę, taip vadinamą **Šilukų karalystę** (*Läki Cͻllͻ*). Jos įkūrėju laikomas protėvis Njakangas, kuris konsolidavo 10 genčių ir įkūrė valstybę. Jo palikuonys buvo tituluojami rethais, ir turėjo aukščiausią valdžią karalystėje, buvo atsakingi už ritualus ir ceremonijas. Rethų linija yra tęsiama iki pat dabar. Karalystė pasižymėjo griežta socialine hierarchija, su karališkąja, didikų, prastuomenės ir vergų kastomis. Jos sostinė buvo Fašoda, uždraustasis miestas, kurioje gyveno rethai, kur vykdavo jų karūnavimo ceremonijos. Buvo laikoma, kad šiame mieste susilieja dievų (*Juok*), Njakango, mirusiųjų ir gyvojo rethų dvasios.

Šilukų valstybės sukūrimas XVI a. buvo viena iš luo tautų migracijos priežasčių. Bėgdami nuo Njakango ekspansijos, dalis šilukams giminingų luo migravo į pietus (kur sunaikino Kitaros imperiją), tuo tarpu jiems giminingi fundžai migravo į šiaurę (kur sunaikino krikščionišką Alodiją ir įkūrė Senarą).

XIX a. Egipto chedivatas prisijungė Šilukų karalystę ir įsteigė čia Aukštutinio Nilo provinciją. Taip šilukai buvo įtraukti į Sudano teritoriją. Tačiau Sudaną valdant kondominiumui, krašto vystymusi nebuvo rūpinamasi. Tiesa, britai siekė platinti krikščionybę, kuri sėkmingai prigijo tarp vietos genčių. Britų politika padalinti kraštą tarp atskirų krikščioniškų konfesijų nulėmė ir šilukų suskaidymą tarp katalikų (daugiausia gyvena vakariniame Nilo krante) ir protestantų (rytiniame krante).

Nuo Sudano nepriklausomybės 1956 m. šilukai nebuvo aktyvūs separatizmo šalininkai, skirtingai nei jų kaimynai dinkai ir nuerai. Nepaisant to, šilukų krašte (pvz., sostinėje Fašodoje) buvo vykdomos šiaurės Sudano inicijuotos žudynės. Karo metu šilukų gyvenamos teritorijos buvo labai nusiaubtos ne tik šiaurės armijos, bet ir giminingų etninių grupių.

## Nuorodos
Šilukų foto albumas
Jokūbavo senovės gyvenvietė

**Jokūbavo senovės gyvenvietė** – priešistorinė gyvenvietė pietinėje Kretingos rajono savivaldybės teritorijos dalyje, Jokūbave (Žalgirio seniūnija), 0,41 km į šiaurės rytus nuo kelio , Babrūnės dešiniajame krante.

## Senovės gyvenvietė
Įrengta Babrūnės pakrantės aukštumos pakraštyje, įsiterpiančiame į upės vingį. Didžioji teritorijos dalis sunaikinta eksploatuojant karjerą, išlikusi dalis dirvonuoja.

Saugotinas kultūros paveldo objektas.

Išlikusios teritorijos plotas – apie 0,1 ha.

## Tyrimai
1980 m. išaiškino, 1981 m. tyrė Ignas Jablonskis.

Ištirtas 96 m² plotas, rasta stulpinės konstrukcijos pastato su molio tinku apšildytomis sienomis bei keliais židiniais pėdsakų, skaldytų akmenų, akmens galąstuvų ir trintuvų skelčių.

Senovės gyvenvietė datuojama I tūkstantmečio pr. m. e. pabaiga.

## Šaltiniai
Vitalijus Cololo

**Vitalijus Cololo** (1974 m. rugpjūčio 3 d. Druskininkuose – 2019 m. gruodžio 2 d. Ispanijoje) – graikų kilmės lietuvių humoristas, renginių vedėjas, pedagogas.

## Biografija
Gimė tėvo graiko ir mamos žemaitės šeimoje.

Baigė Druskininkų 2-ąją vidurinę mokyklą, Šiaulių pedagoginiame institute įgijo pradinių klasių mokytojo specialybę.

Studijuodamas Pedagoginiame institute, aktyviai dalyvavo studentų „Linksmųjų išradingųjų“ klube, buvo šio klubo kapitonas. Tuo metu Šiaulių LIK-as tarp Lietuvos aukštųjų mokyklų klubų visada užimdavo pirmąsias vietas. Dalyvavo Lietuvos studentų LIK-ų konkursuose. Šiaulių pedagoginio universiteto studentų laisvalaikio centro administratorius-renginių organizatorius.

Vienuolika metų dirbo TV3, vėliau perėjo į LNK televiziją. TV3 humoro laidos „Tegyvuoja karalius!” (su V. Šilansku, Vytautu Šapranausku), „Šeštadienio šou“, „Šapro šou“, „Kioskelis“, „Puikusis šou“, „Dzin“, „Tėtis namuose“, filmavosi seriale „Grybauskai“; dalyvavo ištvermės realybės šou „Džiunglės“, LNK laidos „Oplia“ ir kt. dalyvis. Renginių ir laidų (Lietuvos talentai), „Vaikų balsas“ apdovanojimų vedėjas. Dalyvavo projekte „Iššūkis žvaigždėms. Lietuvos dainų dešimtukas" (su Rasa Kaušiūte), „Žvaigždžių duetai“ su Natalija Bunke laimėjo 3 vietą. Humoro šou „Prajuokink mane“ ir „Juoko kovos“ komisijos narys.

Druskininkų miesto muziejaus filialo (Vaikų dailės galerijos) vadovas. Druskininkų „Rotary“ klubo narys.

Siekdamas pareklamuoti artėjantį humoro šou, 2018 m. rugpjūčio 15 d. kartu su režisieriumi Emiliu Vėyviu ir aktoriumi Mindaugu Papingiu sutrikdė pamaldas Turgelių miestelio bažnyčioje tikintiesiems dalindamas netikras kanapių suktines. Nors dėl V. Cololo mirties byla jo atžvilgiu buvo nutraukta, teismas nuteisė su juo buvusius kolegas.

Žmona – Inga (vedė 2000 m.). Dukra – dainininkė Evita Cololo, tėtis sportininkas, lengvosios atletikos atstovas.

2019 m. gruodžio 2 d. mirė Ispanijoje dėl komplikacijų po uždegimo. Palaidotas gruodžio 9 d. Druskininkų miesto naujosiose kapinėse, (palaikai kremuoti).

## Šaltiniai
Josué Martínez

**Chosuė Martinesas Areasas** (*Josué Martinez Areas*; g. 1990 m. kovo 25 d.) – Kosta Rikos futbolininkas, puolėjas.

## Karjera
Karjerą pradėjo „Saprissa“ klube, kurio jaunimo komandoje treniravosi. 2010 m. sezone su klubu laimėjo šalies čempionatą ir buvo vienas rezultatyviausių „Saprissa“ žaidėjų.

2012 m. priklausė Philadelphia Union, 2013 m. – New York Red Bulls.

Grįžęs į gimtinę atstovavo Deportivo Saprissa. 2014 m. rungtyniavo Santos de Guápiles. Netrukus perėjo į La U Universitarios.

Nuo 2016 m. priklausė Herediano. 2017 m. rungtyniavo Pérez Zeledón, o 2018 m. perėjo į Guadalupe.

2018 m. žaidė Sporting San José, o 2019 m. atstovavo Municipal Grecia.

2020–2021 m. priklausė Antigua, 2021 m. grįžo į Sporting San José, o 2022 m. perėjo į Guadalupe.

Nuo 2023 m. atstovavo Escorpiones Belén.

## Rinktinė
2010 m. pakviestas atstovauti Kosta Rikos rinktinei.

## Dalyvavimas čempionatuose

|}

## Išnašos

## Nuorodos
*
Joel Campbell

**Džoelis Natanielis Kempbelas Semuelsas** (*Joel Nathaniel Campbell Samuels*; g. 1992 m. birželio 26 d.) – Kosta Rikos futbolininkas, puolėjas.

## Karjera
Kitados treniravosi „Saprissa“ jaunimo komandose. Karjerą pradėjo „Saprissa“ klube, o vėliau persikėlė į Europą. Atstovavo Ispanijos, Prancūzijos, Italijos, Graikijos klubams.

2011 m. tapo rezultatyviausiu CONCACAF U-20 čempionato žaidėju. Po tokio sėkmingo pasirodymo jis buvo pakviestas į nacionalinę rinktinę ir mušė įvarčius tiek CONCACAF Aukso taurės, tiek Copa América čempionatuose.

## Dalyvavimas čempionatuose

|}

## Laimėjimai
**Olympiacos**
* Graikijos futbolo superlyga: 2013–2014 m.

**Arsenal**
* FA Community Shield: 2014 m.

**León**
* Liga MX: Guardianes 2020 m.

****
* Centrinės Amerikos taurė: 2014 m.

## Išnašos

## Nuorodos
* SOCCERWAY
* Transfermarkt
Palatinų auksilijus

**Palatinų auksilijus** (, vns. *auxilium palatinum*) – vėlyvosios Romos imperijos pėstininkų palatinų dalinys, suformuotas iš samdinių neromėnų (pvz., galų, germanų ir pan.). Tokie daliniai pirmą kartą imti formuoti apie 325 m. Konstantino I kaip naujosios lauko armijos dalis. 

Žodis  reiškia 'pagalba'. Auksilijai tai buvę pagalbiniai daliniai (skaitykite „Auksiliarijai“).
Dalis auksilijų turėjo specialius pavadinimus, pvz., *[[Cornuti]]* ar *Brachiati*. Kiti buvo pavadinti pagal gentis, iš kurių buvo užverbuoti. Dažniausiai tai būdavo rytų Galijos ar germanų gentys. Šie daliniai tapo palatinų daliniais, kai 365 m. nuo komitatensių buvo atskirta dalis dalinių ir pavadinti *[[palatinai]]s*. 

Nėra žinoma, kiek karių būdavo viename auksilijuje, bet *A.H.M. Jones* rašė, kad jų būdavo 600 ar 700. T.y., auksilijus būdavo bataliono dydžio. 

Dalis auksilijų buvo priskirti limitanėjams, ypač bazavęsi prie Dunojaus. Neaišku, kuo jie skyrėsi nuo palatinų auksilijų. 

## Palatinų auksilijų sąrašas
Šiame sąrašę surašyti palatinų auksilijai, įtraukti į V a. knygą *[[Notitia Dignitatum]]*, kurioje buvo nurodyta ir kokių spalvų buvo dalies šių auksilijų skydai.


Image:Ampsivarii shield pattern.svg|*Ampsivarii*
Image:Felices seniores shield pattern.svg|*Felices seniores*
Image:Honoriani ascarii seniores shield pattern.svg|*Honoriani ascarii seniores*
Image:Invicti iuniores Britanniciani shield pattern.svg|*Invicti iuniores Britanniciani*
Image:Iovii seniores shield pattern.svg|*Iovii seniores*
Image:Leones seniores shield pattern.svg|*Leones seniores*
Image:Petulantes seniores shield pattern.svg|*Petulantes*
Image:Sequani shield pattern.svg|Sekvanai (*Sequani*)


## Nuorodos